CELEX: 62021CN0741
Language: hr
Date: 2021-12-01 00:00:00
Title: Predmet C-741/21: Zahtjev za prethodnu odluku koji je 1. prosinca 2021. uputio Landgericht Saarbrücken (Njemačka) – GP/juris GmbH

14.3.2022   
            
            
               HR
            
            
               Službeni list Europske unije
            
            
               C 119/19
            
         
      Zahtjev za prethodnu odluku koji je 1. prosinca 2021. uputio Landgericht Saarbrücken (Njemačka) – GP/juris GmbH
      (Predmet C-741/21)
      (2022/C 119/26)
      Jezik postupka: njemački
      
         Sud koji je uputio zahtjev
      
      Landgericht Saarbrücken
      
         Stranke glavnog postupka
      
      
         Tužitelj: GP
      
         Tuženik: juris GmbH
      
         Prethodna pitanja
      
      
                  1.
               
               
                  Treba li pojam nematerijalne štete iz članka 82. stavka 1. Opće uredbe (1) o zaštiti podataka s obzirom na uvodnu izjavu 85. i uvodnu izjavu 146. treću rečenicu Uredbe (EU) 2016/679 razumjeti na način da je njime obuhvaćeno svako nanošenje štete zaštićenoj pravnoj situaciji bez obzira na njezine druge posljedice i njezinu značajnost?
               
            
                  2.
               
               
                  Isključuje li se odgovornost za naknadu štete u skladu s člankom 82. stavkom 3. Opće uredbe o zaštiti podataka zbog toga što je kršenje prava u pojedinom slučaju prouzročeno ljudskom pogreškom osobe koja u smislu članka 29. Opće uredbe o zaštiti podataka djeluje pod vodstvom voditelja obrade ili izvršitelja obrade?
               
            
                  3.
               
               
                  Je li prilikom određivanja nematerijalne štete dopušteno, odnosno potrebno, voditi se kriterijima za izricanje navedenima u članku 83. Opće uredbe o zaštiti podataka, osobito u članku 83. stavku 2. i stavku 5. Opće uredbe o zaštiti podataka?
               
            
                  4.
               
               
                  Mora li se naknada štete odrediti za svako pojedino kršenje ili se više, barem više sličnih, kršenja sankcionira ukupnom naknadom štete koja se ne utvrđuje zbrajanjem pojedinačnih iznosa, nego se temelji na ukupnoj procjeni svih okolnosti?
               
            
         (1)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL 2016., L 119, str. 1.)